《德骏贤郎铭字韵》
宋代·史浩

老凤鸣阿阁，有雏灿丹青。相将上浮玉，有翼垂南溟。

惟实在竹上，香雾风泠泠。惟泉似清醴，漱作甘露零。

满胸饮冰雪，终日翔禅扃。摩娑古断碑，颦頞嗟天刑。

觅句写真赏，岂只誇一能。后生正可畏，之子乃妙龄。

使我读数四，爽气生襟灵。飞书寄豚犬，俾作座右铭。

作者简介：史浩（1106年—1194年），字直翁，号真隐。明州鄞县人，南宋政治家、词人。高宗绍兴十五年（1144年）进士，由温州教授除太学正，升为国子博士。他向宋高宗建议立太子，以此受知于朝廷，绍兴三十二年，宋孝宗即位，授参知政事。隆兴元年，拜尚书右仆射。淳熙十年，除太保致仕，封魏国公。宋光宗御极，进太师。绍熙五年，薨，年八十九，封会稽郡王。宋宁宗登基，赐谥文惠。嘉定十四年，以子史弥远贵，追封越王，改谥忠定，配享孝宗庙庭。为昭勋阁二十四功臣之一。